n_a

Hapo zamani za kale palikuwa na mzee mmoja katika kitongole chetu
  .Mzee yule alikuwa na familia yake si watoto, si wajukuu na hata pia
  alikuwa ameoa bibi wawili. Bwana yule alikuwa tajiri kupindukia na
  alikuwa akiishi kwa nyumba ya kifahari mithili ya mfalme aliyekuwa kwa
  kasri. Bwana yule alikuwa na kazi ya ofisi. Alikuwa akivaa suti ya
  fedha.

  Siku moja bwana yule alikuwa ziara zake za jiji, alipokuwa kwenye
  harakati zake huku akiwa kwenye gari la kifahari alimkuta mzee mmoja
  aliyekuwa amelewa chopi. “Hamjambo bwana baraka?"mlevi yule
  akamsalimia. “Sijambo, watakaje na unanijuaje?” Bwana Baraka
  akamuuliza yule bwana aliyekuwa amelewa kupindukia akijiita mzee
  Amani.

  “Kwa majina naitwa mzee Amani nakujua kwa kuwa tulikuwa tukisoma shule
  moja ya msingi ya Kalaleini, tulikuwa darasa moja na mwalimu wetu
  alikuwa Bi Huruma.” Ala! Nimekupata sasa wewe ndiwe uliyekuwa
  ukinisaidia na kalamu kila siku? Bwana Baraka na Bwana Amani
  walishikamana kama kinu na mchi. Mzee yule aliyekuwa na pesa
  kupindukia aliposhikana na mzee yule aliyekuwa akivaa miwani.

  Bwana Baraka aliaonza kuvaa miwani na hapo ndipo pesa zake na kazi
  yake ikaanza kuisha alikuwa akitoka kazi anaenda klabu. Loi! maskini
  yulemole alinyang’anywa kila kitu kwa sababu ya kulewa chopi, watoto
  wake watano hawakuwa na mbele wala nyuma. Mzee Baraka alikuwa akija
  kama amelewa alikuwa akiwapiga famlia yake.

  Akina bibi wale walilia kwa huzuni, Ole wangu!. Bwana yule alikula
  kalamu na hakuwa na mbele wala nyuma. Hapo ndipo bwana yule alianza
  kukaa na watu waliokuwa wakikunywa busaa za takriban ishirini, bwana
  yule alikuwa anaharibu pesa zake kwa mgema. Bwana Baraka aliteseka na
  watoto wake hawakuwa na elimu bora.

  Watoto wale walipewa elimu ya bure na waziri mkuu wa elimu, bwana yule
  aliishiwa na maisha ya kuwasaidia akina bibi wale na pia watoto wale.
  Mzee yule alikonda na kukondeana kando hata ungehesabu idadi ya mifupa
  kidarini pake. Maji yalimfika shingoni, Yarabi mnyonge! watu
  walimshangaa na kuhurumia ile familia.

  Bwana yule aliona cha mtema kuni. Sasa hivi mgema yule ndiye
  aliyefaidika na fedha ambazo Buara Baraka alizokuwa nazo. Mwishowe
  bwana yule alikuwa maskini hohehahe na kuanza kuomba makao ya kulala
  na chakula cha kula. Alinyimwa na hata alikuwa akiwadharau maskoi
  wengine.

  Mzee yule alikuja kujuta baadaye kwa kuwa pesa zake ziliishia kwa
  mgema, alipokuwa na fedha alikuwa joka la mdimu. Hapo ndipo niligundua
  cha mlevi huliwa na mgema.